b'\n_START_ARTICLE_\nMatja\xc5\xbe Kek\n_START_SECTION_\nIgra\xc4\x8dka karijera\n_START_PARAGRAPH_\nMatja\xc5\xbe Kek je ro\xc4\x91en 9. rujna 1961. godine u Mariboru. Svoju igra\xc4\x8dku karijeru zapo\xc4\x8deo je igraju\xc4\x87i za NK Maribor 1979. godine. Igrao je na polo\xc5\xbeaju brani\xc4\x8da. 1985. godine po\xc4\x8deo je igrati za austrijski klub SV Spittal/Drau iz Spittala na Dravi gdje je ostao  do 1988. godine kada je po\xc4\x8deo igrati za, tako\xc4\x91er, austrijski klub Grazer AK iz Graza. Vratio se je u NK Maribor 1995. godine s kojim je osvojio tri titule prvaka Slovenije i dva kupa._NEWLINE_U 38. godini, 1999. godine prestaje se aktivno baviti nogometom.\n_START_SECTION_\nTrenerska karijera\n_START_PARAGRAPH_\nNakon umirovljenja ostao je u NK Maribor kao pomo\xc4\x87ni trener do 2000. kada je postao glavni trener ove mom\xc4\x8dadi. Diplomirao je na Fakultetu za \xc5\xa1port, a 2003. godine dobio je trenersku PRO licenciju te 2006. godine UEFA PRO licenciju. NK Maribor osvojio je titulu prvaka Slovenije 2001., 2002. i 2003. godine dok je Kek bio trener. Me\xc4\x91utim klub je 2006. godine pao u financijsku krizu, a kako iste godine nisu uspjeli osvojiti titulu prvaka, Kek je otpu\xc5\xa1ten. Iste godine trenirao je i Slovensku nogometnu preprezentaciju do 15 i 16 godina. 3. sije\xc4\x8dnja 2007. godine, nakon otpu\xc5\xa1tanja Branka Oblaka, dolazi na mjesto izbornika Slovenske nogometne reprezentacije. Mnogi su smatrali da je on lo\xc5\xa1 izbor, pogotovo nakon neuspjeha Slovenije u kvalifikacijama za EURO 2008. No, postao je popularan nakon \xc5\xa1to je Slovenija pobijedila Rusiju u doigravanju i plasirala se na SP 2010. Krajem velja\xc4\x8de 2013. godine postao je trenerom HNK Rijeke, s kojom je 2014. godine osvojio dva pokala, Hrvatski nogometni kup i Hrvatski nogometni superkup. Uz to, dvije sezone zaredom uspijeva se s HNK Rijekom plasirati u grupnu fazu Europske lige. U sezoni 2016./17. je sa Rijekom osvojio titulu prvaka Hrvatske i Hrvatski nogometni kup. Dana 6. listopada 2018. godine nakon poraza u Velikoj Gorici u sklopu 10. kola 1.HNL protiv Gorice od 2:1 podnosi neopozivu ostavku na mjestu trenera kluba. Nakon 5 godina provedenih u Rijeci, Kek u studenom 2018. po drugi put preuzima klupu nogometne reprezentacije Slovenije.'